5.1. Eesti Pank arveldab ESTA kasutaja esitatud maksejuhiste kohaseid makseid üldtingimuste kohaselt.  5.2. Eesti Panga poolt arveldatav makse algatatakse kreeditkorralduse alusel. Kreeditkorraldus on maksejuhis, mille esmane väljaandja on maksja.  5.3. Eesti Pangale üle antud maksejuhiste täitmisel tekkivad ESTA kasutaja rahalised kohustused ei või ühelgi hetkel ületada ESTA kasutaja  finantslimiiti. Maksejuhiste täitmine tagatakse üldtingimustega sätestatud korras.